pythainlp/thai-wiki-dataset-v3 huggingface dataset:
โรงพยาบาลนันยูกิคอตเทจ

โรงพยาบาลนันยูกิคอตเทจ (Nanyuki Cottage Hospital) เป็นโรงพยาบาลที่ไม่แสวงหากำไรในนันยูกิ แคว้นไลคิเปีย ประเทศเคนยา ซึ่งโรงพยาบาลนี้มีเตียงผู้ป่วย 50 เตียง และรวมถึงห้องบรรยายปฏิบัติการ, ห้องปฏิบัติการ, แผนกรังสีเอ็กซ์และเภสัช
โรงพยาบาลแห่งนี้ยังให้บริการผู้ป่วยนอก เช่น การรักษาด้วยยาต้านไวรัส, การวางแผนครอบครัว, การให้คำปรึกษาและการทดสอบด้านเอชไอวี รวมถึงการสร้างภูมิคุ้มกันโรค
โรงพยาบาลแห่งนี้จัดเป็นองค์กรการกุศลเอกชน และมีการจัดการโดยคณะกรรมการของอาสาสมัครที่ได้รับการเลือกตั้งจากสมาชิก ผู้ซึ่งได้ทำการเลือกตั้งเจ้าหน้าที่ โรงพยาบาลได้รับการสนับสนุนโดยทุนอุดหนุนและเงินบริจาค เช่นเดียวกับค่าธรรมเนียมที่จ่ายโดยผู้ป่วยที่สามารถจ่ายได้
ในทุกปี โรงพยาบาลจะได้รับผลประโยชน์จากการระดมทุนโดยรายการแข่งขันเลวา มาราธอน
== อ้างอิง ==
== แหล่งข้อมูลอื่น ==
Official website
โรงพยาบาลในประเทศเคนยา
เกล็น แบลลาร์ด

เบซิล เกล็น แบลลาร์ด จูเนียร์ (Basil Glen Ballard, Jr. เกิด 1 พฤษภาคม ค.ศ. 1953) เป็นนักแต่งเพลง และโปรดิวเซอร์เพลงชาวอเมริกัน รู้จักกันในผลงานร่วมเขียนเพลงและผลิตเพลงให้อัลบั้ม แจกกิดลิตเทิลพิล ของอลานิส มอริสเซตต์ (1995) ได้รางวัลแกรมมีสาขา "อัลบั้มเพลงร็อกยอดเยี่ยม" และ "อัลบั้มเพลงแห่งปี" และนิตยสารโรลลิงสโตนจัดอันดับให้อยู่ในรายชื่อ 500 อัลบั้มเพลงที่ดีที่สุดตลอดกาล และร่วมงานกับนักแต่งเพลง อลัน ซิลเวสตรี เขายังมีส่วนร่วมผลิตเพลงให้ไมเคิล แจ็กสัน ในอัลบั้มทริลเลอร์ และแบด ด้วย ในฐานะนักแต่งเพลง เขาร่วมเขียนเพลงอย่าง "แมนอินเดอะมิรเรอร์" (1987) และ "แฮนด์อินมายพ็อกเก็ต" (1995) เขาเป็นผู้ก่อตั้งค่ายเพลงจาวาเรเคิดส์ เขาชนะรางวัลแกรมมีปี 2006 สาขา เพลงที่แต่งให้กับภาพยนตร์ยอดเยี่ยม จากงานเพลง "บีลีฟ" (เดอะโพลาร์เอ็กส์เพรสส์)
== อ้างอิง ==
นักแต่งเพลงชาวอเมริกัน
ผู้ที่ได้รับรางวัลแกรมมี
โปรดิวเซอร์เพลงชาวอเมริกัน
โรงพยาบาลเพื่อการเรียนการสอน

โรงพยาบาลเพื่อการเรียนการสอน หรือ โรงพยาบาลสอน หมายถึงโรงพยาบาลหรือศูนย์การแพทย์ที่ให้บริการแพทยศาสตร์ศึกษา และการฝึกวิชาขีพแก่[professionals|บุคลการทางการแพทย์] ส่วนใหญ่มักมีความสัมพันธ์กับมหาวิทยาลัยหรือสถาบันฝึกบุคลากรทางการแพทย์
เอ็ดเวิร์ด จี บราวน์ ระบุว่าโรงพยาบาลสอนที่เก่าแก่ที่สุดที่ค้นพบคือวิทยาลัยกูนดีชาปูร์ ในจักรวรรดิเปอร์เซียยุคแซสซานิด โรงพยาบาลสอนในยุคกลางของอิสลามยังสามารถพบในบีมารีสตาน (โรงพยาบาลอิสลามยุคกลาง)
== อ้างอิง ==
== ดูเพิ่ม ==
แพทยศาสตรศึกษา
แพทยศาสตรศึกษา
คำวิเศษ

"คำวิเศษ" เป็นซิงเกิลของวงดนตรีเครสเชนโด้ ประพันธ์เนื้อร้องและแต่งทำนองโดย อุทัย บุนทรีรัตน์ และเรียบเรียงโดย นรเทพ มาแสง (นอ), ชินพัฒน์ หงส์อัมพร (แชมป์) เพลงนี้ยังรวมในอัลบั้ม Continue
เนื้อหาของเพลงพูดถึงคำบางคำจากคนทั่ว ๆ ไป ได้ยินแล้วบางครั้งก็ลอยผ่านหายลับไปในอาก­าศ แต่คำบางคำจากคนบางคนถึงแม้จะเป็นเพียงคำส­ั้น ๆ คำธรรมดาแต่ทว่ามันช่างมีความหมายมากมายเห­ลือเกิน ทำให้โลกนี้น่าอยู่ ทำให้ท้องฟ้ากลับมาสดใส ทำให้พลังใจกลับมา ทำให้พลังกายกลับฟื้นคืน คำเหล่านั้นจากคนพิเศษมันคือคำที่สุดแสนวิ­เศษ
== ผู้มีส่วนร่วมทำเพลง ==
เครสเชนโด้
นรเทพ มาแสง (นอ) – เบสกีตาร์
ธีรพงษ์ ธนานิกกุล (จั๋ง) – เพอร์คัสชั่น
ชินพัฒน์ หงส์อัมพร (แชมป์) – กีตาร์
ชาติชาย มานิตยกุล (นัท) – ร้องนำ ร้องประสาน
สุทธิพจน์ หวังวัฒนานุกุล (เลี้ยง) – กลอง
== มิวสิกวีดิโอ ==
มิวสิกวีดิโอเพลง "คำวิเศษ" ในเวอร์ชันแรกเผยแพร่ครั้งแรกในวันที่ 29 พฤษภาคม พ.ศ. 2555 กำกับโดย ทีม Eyedropper Fill เป็นเรื่องราวของความรักความห่วงใย ระหว่าง แม่และลูกสาว ความเป็นตัวตนของลูกสาวและช่องว่างระหว่างวัยทำให้เกิดระยะห่าง ระหว่างกันและกัน ระยะห่างนี้ส่งผลให้ทั้งคู่ส่งความห่วงใยให้กันผ่านการ เขียนลงกระดาษโน้ต ข้อความในโทรศัพท์มือถือ แทนคำพูดจากปาก การให้กำลังใจ คำเตือน คำบ่น สิ่งเหล่านี้เหมือนคำธรรมดาที่ลูกสาวของเธอฟังจนคุ้นชิน จน ณ วันหนึ่ง คำที่คุ้นชินเหล่านั้นช่างเป็นสิ่งวิเศษสำหรับเธอ
ส่วนมิวสิกวีดิโอเพลงในเวอร์ชันที่สอง เผยแพร่ครั้งแรกในวันที่ 20 มิถุนายน พ.ศ. 2555 กำกับโดย ทีม Eyedropper Fill ถ่ายทอดเรื่องราวจากชีวิตจริงของ เด็กหญิงณิชชารีย์ เป็นเอกชนะศักดิ์ หรือ น้องธันย์ ที่ประสบอุบัติเหตุตกรางรถไฟฟ้า ที่สิงคโปร์ จนต้องตัดขาทั้งสองข้าง ในเอ็มวีไม่ได้มุ่งเน้นที่เรื่องราวของขาทั้งสองข้างที่ขาดไป หรือความรู้สึกดราม่าที่เรียกน้ำตาที่เคยเกิดขึ้นตามสื่อต่าง ๆ แต่ประเด็นหลักคือเบื้องหลังของกำลังใจที่มาจากคุณพ่อและบุคคลรอบตัว ที่เด็กผู้หญิงคนหนึ่งผ่านเรื่องราวมาได้อย่างเข้มแข็ง และส่งต่อกำลังใจให้คนอื่น ๆ ที่อาจจะพบเจอเรื่องราวเช่นเดียวกับเธอ ด้วยวิธีคิด positive thinking
== การตอบรับ ==
เพลง "คำวิเศษ" ได้อันดับสูงสุดที่ 22 จากการจัดอันดับของ FAT RADIO ในชาร์ตของ FAT RADIO - THE FAT 40 ประจำวันที่ 3 มิถุนายน พ.ศ. 2555 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
=== ชาร์ต ===
{|class="wikitable"
!align="left"|ชาร์ต (พ.ศ. 2555)
!align="center"|อันดับสูงสุด
|-
| align = "left"| FAT RADIO - THE FAT 40
| align = "center"| 22
|-
|}
== อ้างอิง ==
เพลงไทยสากล
เพลงของเครสเชนโด้
เพลงในปี พ.ศ. 2555
ซิงเกิลในปี พ.ศ. 2555
ซิงเกิลในสังกัดสนามหลวงมิวสิก
ซิงเกิลในสังกัดจีเอ็มเอ็ม แกรมมี่
แรนวอลเลย์ 35

แรนวอลเลย์ 35 (Rennes Volley 35) เป็นสโมสรวอลเลย์บอลชายอาชีพตั้งอยู่ที่เมืองแรน จังหวัดอีเลวีแลน ประเทศฝรั่งเศส สโมสรนี้ก่อตั้งขึ้นเมื่อ ค.ศ. 1946 และปัจจุบันลงแข่งขันในลีกอา
== เกียรติประวัติ ==
ลีกเบ (1)
ชนะเลิศ : 2002
รองชนะเลิศ : 2000, 2016
เฟรนช์คัป  (1)
ชนะเลิศ : 2012
รองชนะเลิศ : 2016
== แหล่งข้อมูลอื่น ==
Site officiel du club 
Histoire du club 
สโมสรวอลเลย์บอลในประเทศฝรั่งเศส
สโมสรกีฬาที่ก่อตั้งในปี พ.ศ. 2489
อาแอ็สกานวอลเลย์บอล

อาแอ็สกานวอลเลย์บอล (As Cannes Volley-Ball; Association sportive de Cannes Volley-Ball) เป็นทีมวอลเลย์บอลชาย ซึ่งตั้งอยู่ ณ กาน ประเทศฝรั่งเศส ทีมนี้เข้าแข่งขันในลีกอา และ อีวีซีแชมป์เปียนลีก
== เกียรติประวัติ ==
อีวีซีแชมป์เปียนลีก
* รองชนะเลิศ : 1983
อีวีซีทอปทีมคัพ (1) 
* แชมป์ : 1999
* รองชนะเลิศ : 1993
อีวีซีคัพ (1) 
* แชมป์ : 1981
ลีกอา (9) 
* แชมป์: 1981, 1982, 1983, 1986, 1990, 1991, 1994, 1995, 2005
* รองชนะเลิศ : 2004
โคปปาดิแฟรงก์ (5) 
* แชมป์ : 1985, 1993, 1995, 1998, 2007
* รองชนะเลิศ : 2006
ซูเปอร์คัพเดแฟรงก์
* รองชนะเลิศ : 2005
== อ้างอิง ==
== แหล่งข้อมูลอื่น ==
Site officiel du club 
สโมสรวอลเลย์บอลในประเทศฝรั่งเศส
กุหลาบเล่นไฟ (เพลง)

"กุหลาบเล่นไฟ" เป็นซิงเกิลของวงดนตรีเครสเชนโด้ เป็นเพลงประกอบละครโทรทัศน์เรื่อง กุหลาบเล่นไฟ ทางช่อง 7 ประพันธ์เนื้อร้อง-ทำนองโดย ฟองเบียร์ (ปฏิเวธ อุทัยเฉลิม) และเรียบเรียงโดย นรเทพ มาแสง (นอ) ซิงเกิ้ลนี้เป็นครั้งแรกของการเปลี่ยนแปลง­ครั้งใหญ่บนถนนสายดนตรีของพวกเขา ภายใต้ชายคาบ้านหลังใหม่สังกัดค่ายวีเรคคอร์ดสในเครือจีเอ็มเอ็ม แกรมมี่
เนื้อหาเพลงพูดถึงแง่มุมหนึ่งของความรัก เปรียบเทียบผู้หญิงกับดอกกุหลาบ และเปรียบเทียบความรักที่ฉาบฉวยเหมือนไฟที­่ร้อนแรง ต่อให้มีความเก่งในตัวเองสักแค่ไหน แต่เมื่อเจอกับความรักที่ฉาบฉวยก็พร้อมจะม­อดไหม้ลงได้ทุกเมื่อ
== กุหลาบเล่นไฟ (ละครโทรทัศน์) ==
{|class="wikitable" style = "text-align:center"
|-
! ตัวละคร !! นักแสดงปี พ.ศ 2557 !! นักเเสดง ปี พ.ศ 2567
|-
|ธิปไตย (ตรัย)
|วีรภาพ สุภาพไพบูลย์
|ธันวา สุริยจักร
|-
|ปริตา (อ้อม)
| ทิสานาฏ ศรศึก
| เกศรินทร์ น้อยผึ้ง
|-
|ปัทมาศ / ดาว
|ธัญญะสุภางค์ จิรปรีชานนท์
|เฌอตินท์นารา พงศ์พีรเดช
|-
|รัญชิตา (มิ้น)
|เซฟฟานี่ อาวะนิค
|ณัฐฌา บุญปอง
|-
! ตัวละคร !! นักแสดงสมทบ !! นักเเสดงสมทบ
|-
|พรพิมล บุญนาเเทน (พอลลี่)
|อมีนา พินิจ
|ศิภัชรดา ผิวทอง
|-
|สมภพ
|เดวิด อัศวนนท์
|ถิร ชุติกุล
|-
|ดอกเเก้ว
|ขวัญกวินท์ เกิดลาภผล
|
|-
|พลศิษฏ์
|ธีร์ วณิชนันทธาดา
|ปุณณฤกษ์ อาศัยป่า
|-
|ปริเทพ
|
|ธนศักดิ์ จิตตพงษ์
|-
|คุณหญิงเสาวลักษณ์
|เดือนเต็ม สาลิตุล
|
|-
|ศิโรจน์
|พัฒนะ พันธุ์เทวะ
|
|-
|รัฐมนตรีพิชัย
|สุรวุฑ ไหมกัน
|
|-
|คุณหญิงชาลินี
|ภารดี อยู่ผาสุข
|ปณิตา พัฒนาหิรัญ
|-
|พัชรินทร์
|นาตยา จันทร์รุ่ง
|
|-
|นางวา
|ปัทมา ปานทอง
|
|-
|น้าลัดดาวัลย์
|ฐรินดา กรรณสูต
|
|-
|ต้อยติ่ง
|ประถมาภรณ์ รัตนภักดี
|-
|พ่ออู๊ด
|สุเชาว์ พงษ์วิไล
|-
| ป้าสน
|ประไพ สิโนถก
|-
|ชญาวุฒิ
|วิชัย จงประสิทธิ์พร
|-
|พ่อของอ้อม
|นึกคิด บุญทอง
|-
|}
== ผู้มีส่วนร่วมทำเพลง ==
เครสเชนโด้
นรเทพ มาแสง (นอ) – เบสกีตาร์
ชินพัฒน์ หงส์อัมพร (แชมป์) –	 กีตาร์
นิรุจ เดชบุญ	 (บอส) – กลอง
เขมวัฒน์ เริงธรรม (	เก้ง) – ร้องนำ ร้องประสาน
==การตอบรับ==
เพลง "กุหลาบเล่นไฟ" ได้ติดอันดับสูงสุด 74 ของชาร์ต GMM Grammy Gmember Song Chart Top 100 ประจำวันที่ 17 พฤศจิกายน พ.ศ. 2557 จากการจัดอันดับของเว็บไซต์ Gmember.com
{|class="wikitable"
!align="left"|ชาร์ต (พ.ศ. 2557)
!align="center"|อันดับสูงสุด
|-
| align = "left"| จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 100
| align = "center"| 74
|-
|}
==อ้างอิง==
เพลงไทยสากล
เพลงของเครสเชนโด้
เพลงที่ประพันธ์คำร้องโดยฟองเบียร์
ซิงเกิลในสังกัดวีเรคคอร์ดส
ซิงเกิลในสังกัดจีเอ็มเอ็ม แกรมมี่
เพลงในปี พ.ศ. 2557
ซิงเกิลในปี พ.ศ. 2557
นาศิร อัชชัมรอนี

นาศิร อัชชัมรอนี (ناصر الشمراني, Nasser Al-Shamrani; เกิด 23 พฤศจิกายน ค.ศ. 1983) เป็นนักฟุตบอลชาวซาอุดีอาระเบีย ปัจจุบันเล่นให้กับสโมสรฟุตบอลอัลฮิลาลและทีมชาติซาอุดีอาระเบีย โดยเขาเล่นในตำแหน่งกองหน้าและได้รับรางวัลผู้เล่นยอดเยี่ยมแห่งปีของทวีปเอเชียประจำปี 2014
กองหน้าฟุตบอล
นักฟุตบอลชาวซาอุดีอาระเบีย
บุคคลจากมักกะฮ์
เฟเบอร์-คาสเทลล์

เฟเบอร์-คาสเทลล์ (Faber-Castell, ฟาเบอร์-คัสเท็ลล์) เป็นบริษัทเครื่องเขียนจากประเทศเยอรมนี ก่อตั้งในปี ค.ศ. 1761 โดยคัสพาร์ ฟาเบอร์ ช่างทำเครื่องเรือนที่เมืองชไตน์ ใกล้กับเนือร์นแบร์ก ต่อมาในปี ค.ศ. 1900 บริษัทก็เปลี่ยนชื่อเป็น "เฟเบอร์-คาสเทลล์" หลังการแต่งงานของประธานบริษัทกับคนในตระกูลคัสเท็ลล์ ในปัจจุบัน เฟเบอร์-คาสเทลล์มีพนักงานกว่า 7,000 คน ใน 100 ประเทศทั่วโลก
== ผลิตภัณฑ์ ==
== อ้างอิง ==
ดินสอ
เครื่องเขียน
ตราสินค้าเยอรมัน
โรงพยาบาลมโหสถ

โรงพยาบาลมโหสถ (ໂຣງໝໍມະໂຫສົດ; Mahosot Hospital) เป็นโรงพยาบาล ณ ค่ายฟ้างุ้ม เวียงจันทน์ ประเทศลาว ที่ได้รับการก่อตั้งเมื่อ ค.ศ. 1903
โรงพยาบาลแห่งนี้เป็นศูนย์กลางแห่งแรกและมีความสำคัญที่สุดในประเทศ ซึ่งทุ่มเทให้กับการวินิจฉัยและการรักษาโรคติดเชื้อ รวมถึงใช้สำหรับการวิจัยทางการแพทย์และเป็นศูนย์ฝึกอบรม เนื่องด้วยมีการประเมินอายุขัยจากองค์กรอนามัยโลกค่อนข้างต่ำที่เพียง 68 ปี กับโรคต่าง ๆ เช่น ไข้รากสาดใหญ่, ไข้รากสาดน้อย, มาลาเรีย และโลหิตเป็นพิษ โรงพยาบาลแห่งนี้จึงมีภาระหน้าที่ที่สำคัญอย่างมากในการพัฒนาด้านสุขภาพของประเทศ
โรงพยาบาลได้รับทุนจากกองทุนเวลล์คัมทรัสต์ในความร่วมมือกับมหาวิทยาลัยออกซฟอร์ดตั้งแต่ ค.ศ. 2000
โรงพยาบาลแห่งนี้มีสองชั้น ซึ่งได้แก่ ห้องพยาบาลผู้ป่วยที่ชั้นล่างจะเป็นห้องพักที่ต่างกันโดยแยกตามระดับของผู้ป่วย ส่วนห้องทดลอง, พื้นที่วิจัย, สำนักงาน และห้องประชุมจะอยู่ที่ชั้นบน
== อ้างอิง ==
โรงพยาบาลในประเทศลาว
สิ่งก่อสร้างในเวียงจันทน์
ฟุตบอลโลก 2018 รอบคัดเลือก โซนเอเชีย

การแข่งขันฟุตบอลโลก 2018 รอบคัดเลือก โซนเอเชีย เป็นการแข่งขันฟุตบอลในทวีปเอเชียเพื่อคัดเลือกทีมฟุตบอลเข้าแข่งขันฟุตบอลโลก 2018 รอบสุดท้ายที่ประเทศรัสเซีย ซึ่งอยู่ภายใต้การดูแลของสมาพันธ์ฟุตบอลเอเชีย โดยโซนเอเชียได้รับโควตาทั้งหมด 4 ทีม กับอีก 1 ทีมที่มีสิทธิ์ไปแข่งรอบเพลย์ออฟกับทีมจากโซนอื่น ๆ โซนเอเชียเริ่มแข่งขันเป็นครั้งแรกในวันพฤหัสบดีที่ 12 มีนาคม พ.ศ. 2558 ระหว่างติมอร์-เลสเตกับมองโกเลีย และจบการแข่งขันวันที่ 10 ตุลาคม พ.ศ. 2560
== การแข่งขัน ==
รอบแรก : มี 12 ทีม (ทีมอันดับ 35-46) จับคู่แข่งขันแบบเหย้า-เยือน 2 นัด หาทีมชนะ 6 ทีมผ่านเข้าสู่รอบต่อไป
รอบสอง : มี 40 ทีม (ทีมอันดับ 1-34 และ 6 ทีมที่ผ่านรอบแรก) มาแบ่งเป็น 8 กลุ่ม กลุ่มละ 5 ทีม แข่งขันแบบพบกันหมด เหย้า-เยือน คัดผู้ชนะของแต่ละกลุ่ม มี 8 ทีม รวมกับทีมอันดับสองที่มีผลงานดีที่สุดอีก 4 ทีมผ่านเข้ารอบสามต่อไป
รอบสาม : จากการแข่งขันรอบสอง จะมี 12 ทีมที่ผ่านเข้ามาถึงรอบนี้ โดยจะแบ่งเป็น 2 กลุ่ม กลุ่มละ 6 ทีม แข่งขันแบบพบกันหมด เหย้า-เยือน ทีมอันดับ 1 และ 2 ของแต่ละกลุ่มจะผ่านเข้าไปเล่นฟุตบอลโลก 2018 ที่ประเทศรัสเซีย ส่วนอันดับ 3 ของทั้งแต่ละกลุ่มจะไปเล่นในรอบสี่ ทั้ง 12 ทีมที่ผ่านเข้ามาถึงรอบสุดท้ายจะได้เข้าแข่งเอเชียนคัพโดยอัตโนมัติ ส่วนทีมที่เหลือก็ให้แข่งกันไปเรื่อย ๆ จะรวมกันได้ 24 ทีม
รอบสี่ : ทีมอันดับ 3 จากแต่ละกลุ่มในรอบสามจะเล่นเพลย์ออฟ เหย้า-เยือน ผู้ชนะจะได้ผ่านเข้าไปเล่นเพลย์ออฟแบบเหย้า-เยือนกับตัวแทนจาก คอนคาแคฟ และผู้ชนะจะได้สิทธิ์ไปแข่งฟุตบอลโลก 2018
การแข่งขันรอบคัดเลือกฟุตบอลโลกครั้งนี้จะเป็นการหาทีมที่ผ่านเข้าไปแข่งขันเอเชียนคัพ 2019 ไปในตัวด้วย
== การจัดอันดับ ==
== ปฏิทินการแข่งขัน ==
นี่คือปฏิทินการแข่งขัน ของฟุตบอลโลก 2018 รอบคัดเลือก โซนเอเชีย
{|
|valign=top|
|valign=top|
|}
สำหรับรอบเพลย์ออฟระหว่างทวีป จะแข่งขันระหว่างวันที่ 6–14 พฤศจิกายน พ.ศ. 2560
== รอบแรก ==
จับฉลากคู่แข่งขันรอบแรกเมื่อวันที่ 10 กุมภาพันธ์ พ.ศ. 2558 เวลา 15:30 น. ตามเวลาในมาเลเซีย (UTC+8) ที่สำนักงานใหญ่สมาพันธ์ฟุตบอลเอเชียในกัวลาลัมเปอร์
== รอบที่ 2 ==
===กลุ่มเอ===
===กลุ่มบี===
===กลุ่มซี===
===กลุ่มดี===
===กลุ่มอี===
===กลุ่มเอฟ===
===กลุ่มจี===
===กลุ่มเอช===
===ตารางคะแนนอันดับสองที่ดีที่สุด===
== รอบที่ 3 ==
=== กลุ่ม เอ ===
=== กลุ่ม บี ===
== รอบที่ 4 ==
ทีมที่ผ่านเข้ารอบนี้
== รอบเพลย์ออฟระหว่างทวีป ==
ทีมลำดับที่ 5 จากโซนเอเชีย ต้องแข่งขันเพลย์ออฟเหย้า-เยือน กับทีมลำดับที่ 5 จากโซนคอนคาแคฟ โดยทีมจากโซนเอเชียจะเป็นเจ้าบ้านในนัดที่สอง
==ผู้ทำประตู==
16 ประตู
โมฮัมหมัด อัล-ซาห์ลาวี
อาห์เหม็ด คาลิล
11 ประตู
ทิม เคฮิลล์
ซาร์ดาร์ อัซมูน
10 ประตู
โอมาร์ คาร์บิน
9 ประตู
ฮัสซัน อัล-ไฮดอส
อาลี มับคฮูต
8 ประตู
หยาง ซู
เมห์ดี ทาเรมี
7 ประตู
มิเล เยดินัค
หยู ต้าเปา
เคซุเกะ ฮนดะ
ซน ฮึง-มิน
6 ประตู
ทอม โรกิช
โมฮันหนัด อับดุล-ราฮีม
ชินจิ คะงะวะ
ฮัมซา อัล-ดาร์ดูร์
ไตซีร์ อัล-จัสซิม
มาห์มูด อัล-มาวาส
มานูเชคห์ฮร์ ชฮาลิลอฟ
== อ้างอิง ==
เต้าเจี้ยว

เต้าเจี้ยว เป็นการแปรรูปถั่วเหลือง ให้อยู่ในลักษณะของผลิตภัณฑ์ที่เก็บไว้ได้นาน ซึ่งเป็นผลิตภัณฑ์อาหารที่ได้มาจากการหมักถั่วเหลือง เพื่อการถนอมอาหาร ที่จัดอยู่ในกลุ่มอาหารหมักเกลือ
เต้าเจี้ยวนำมาใช้เป็นส่วนประกอบของการปรุงรสชาติอาหาร ซึ่งนอกเหนือจากจะได้รสชาติที่ดีแล้ว ยังเป็นการเพิ่มโปรตีนในอาหารอีกด้วย โดยเฉพาะในการปรุงอาหาร ที่ปราศจากเนื้อสัตว์ เช่น อาหารเจ อาหารมังสวิรัติ
คนไทยนิยมนำเต้าเจี้ยวมาทำเป็นเครื่องจิ้มที่เรียกว่า  “เต้าเจี้ยวหลน” ไม่ว่าจะเป็นเต้าเจี้ยวหลนหมูสับ หรือกุ้งสับ และยังสามารถนำมาทำน้ำจิ้มได้อีก เช่น น้ำจิ้มเต้าเจี้ยว หรือนำมาทำเป็นเครื่องปรุงรสในการประกอบอาหารตามตำรับจีน เช่น ทำแป๊ะซะ ราดหน้า ตลอดจนผัดผักชนิดต่าง ๆ
กรรมวิธีในการผลิตเต้าเจี้ยว
เป็นการหมักถั่วเหลืองด้วยเกลือ โดยใช้เชื้อราในปัจจุบันได้พัฒนาการผลิตเต้าเจี้ยวที่มีคุณภาพดีและปลอดภัยต่อการบริโภค โดยอาศัยความรู้ทางวิทยาศาสตร์ในการเพาะเลี้ยงเชื้อราที่บริสุทธิ์เพื่อใช้เป็นหัวเชื้อ ทำให้การหมักมีประสิทธิ์ภาพ ทั้งยังช่วยลดระยะเวลาในการผลิตลงและยังป้องกันการปนเปื้อนของเชื้อราอื่น และแบคทีเรีย  จากเดิมที่ใช้วิธีการกึ่งพื้นบ้าน ที่มีคุณภาพความสะอาดและความปลอดภัยในการบริโภคค่อนข้างน้อย ในขั้นตอนการหมักกับเกลือ คือหลังจากได้ถั่วเหลืองที่มีเชื้อราเจริญเต็มที่แล้ว จะนำไปหมักในน้ำเกลือในภาชนะเปิด ปล่อยทิ้งไว้จนได้ที่ ในขั้นตอนนี้จะมีการปนเปื้อนของเชื้อจุลินทรีย์อื่น ๆ  สามารถเจริญได้ดีในสภาพที่มีปริมาณเกลือสูง (เป็นสาเหตุให้เกิดการเน่าเสีย และจุลินทรีย์ก่อโรค  ซึ่งเชื้อโรคที่มักพบในกระบวนการผลิตเต้าเจี้ยวที่ไม่ถูกสุขลักษณะ ได้แก่ เชื้อบาซิลลัส ซีเรียส และหากเชื้อชนิดนี้ผลิตสารพิษจะส่งผลให้เกิดโรคอาหารเป็นพิษได้
คุณค่าทางโภชนาการ
เต้าเจี้ยวซึ่งทำมาจากวัตถุดิบสำคัญคือเมล็ดถั่วเหลืองแห้ง เป็นส่วนประกอบในการชูรสอาหารที่มีคุณค่าทางโภชนาการสูง  เป็นโปรตีนที่มีคุณภาพใกล้เคียงเนื้อสัตว์  จึงใช้เป็นเครื่องปรุงอาหารได้เป็นอย่างดี โดยเฉพาะในการปรุงอาหาร ที่ปราศจากเนื้อสัตว์ เต้าเจี้ยวยังอุดมด้วยกรดอะมิโนที่ร่างกายต้องการถึง 17 ชนิดและกรดไขมันที่จำเป็น  นอกจากจะมี รสชาติที่ดีและกลิ่นหอมของเต้าเจี้ยวที่เกิดขึ้นเองตามธรรมชาติในระหว่างการหมักแล้ว ยังสารอาหารที่มีประโยชน์ต่อร่างกายและไม่ก่อให้เกิดอันตรายแต่อย่างใดอีกด้วย
==อ้างอิง==
อาหารจากถั่วเหลือง
อาหารหมักดอง
เครื่องปรุงรส
คำและวลีภาษาแต้จิ๋ว
ไฟร อ็อทโท

ไฟร เพาล์ อ็อทโท (Frei Paul Otto; 31 พฤษภาคม ค.ศ. 1925 – 9 มีนาคม ค.ศ. 2015) เป็นสถาปนิกและวิศวกรโครงสร้างชาวเยอรมัน เป็นที่รู้จักจากการออกแบบโครงสร้างเบา โดยเฉพาะโครงสร้างหลังคาผ้าใบแรงดึงสูง เช่น ออกแบบหลังคาของโอลึมพีอาชตาดีอ็อนในมิวนิก ที่ใช้ในการแข่งขันโอลิมปิกฤดูร้อน 1972
อ็อทโทได้รับรางวัลเหรียญทองจากสถาบันสถาปนิกแห่งอังกฤษในปี ค.ศ. 2006 และได้รับรางวัลพริตซ์เกอร์ในปี ค.ศ. 2015 ก่อนที่เขาจะเสียชีวิตไม่นานนัก
==อ่านเพิ่ม==
Conrad Roland: Frei Otto – Spannweiten. Ideen und Versuche zum Leichtbau. Ein Werkstattbericht von Conrad Roland. Ullstein, Berlin, Frankfurt/Main und Wien 1965.
Winfried Nerdinger (Hrsg.): Frei Otto. Complete Works. Lightweight Construction – Natural Design. Birkhäuser Verlag für Architektur, Basel, Boston, Berlin, Architekturmuseum der Technischen Universität München 2005, ISBN 978-3-7643-7231-6
Frei Otto, Bodo Rasch: Finding Form: Towards an Architecture of the Minimal, 1996, ISBN 3930698668
== แหล่งข้อมูลอื่น ==
Frei Otto's official website
Japan Pavilion Expo 2000 - About the roof structure
SL Rasch GmbH Homepage
สถาปนิกชาวเยอรมัน
ผู้ได้รับรางวัลพริตซ์เกอร์
ฟุตบอลโลก 2018 รอบคัดเลือก โซนเอเชีย – รอบแรก

การแข่งขันฟุตบอลโลก 2018 รอบคัดเลือก โซนเอเชีย - รอบแรก เป็นการแข่งขันฟุตบอลในทวีปเอเชียเพื่อคัดเลือกทีมฟุตบอลเข้าแข่งขันฟุตบอลโลก 2018 รอบสุดท้ายที่ประเทศรัสเซีย ซึ่งอยู่ภายใต้การดูแลของสมาพันธ์ฟุตบอลเอเชีย โดยโซนเอเชียได้รับโควตาทั้งหมด 4 ทีม กับอีก 1 ทีมที่มีสิทธิ์ไปแข่งรอบเพลย์ออฟกับทีมจากโซนอื่น ๆ โซนเอเชียเริ่มแข่งขันเป็นครั้งแรกในวันพฤหัสบดีที่ 12 มีนาคม พ.ศ. 2558 ระหว่างติมอร์-เลสเตกับมองโกเลีย และจบการแข่งขันวันที่ 10 ตุลาคม พ.ศ. 2560
== รูปแบบการแข่งขัน ==
ทีมฟุตบอลในโซนเอเชีย 12 ทีม (ทีมอันดับ 35-46) จับคู่แข่งขันแบบ เหย้า-เยือน 2 นัด หาทีมชนะ 6 ทีมผ่านเข้าสู่รอบต่อไป
== การจับคู่แข่งขัน ==
==การแข่งขัน==
|}
อินเดีย ผ่านเข้าไปเล่นในรอบที่สอง
----
เยเมน ผ่านเข้าไปเล่นในรอบที่สอง
----
ติมอร์-เลสเต ผ่านเข้าไปเล่นในรอบที่สอง
----
กัมพูชา ผ่านเข้าไปเล่นในรอบที่สอง
----
จีนไทเป ผ่านเข้าไปเล่นในรอบที่สอง
----
ศรีลังกา ผ่านเข้าไปเล่นในรอบที่สอง
==ผู้ทำประตู==
มี 24 ประตูใน 12 เกม, สำหรับค่าเฉลี่ยของ 2 ประตูต่อเกม.
2 ประตู
Chencho Gyeltshen
Chan Vathanaka
สุนิล เฉตรี
กีตู
1 ประตู
Tshering Dorji
Adi Said
Khoun Laboravy
Thierry Bin
Chu En-le
Wang Rui
Leong Ka Hang
Batmönkhiin Erkhembayar
Hassan Bashir
Mohamed Zarwan
Patrick Fabiano
ไฌรู ปิญไญรู ปัลไมรา แนตู
รูดรีกู โซซา ซิลวา
Abdulwasea Al-Matari
Ala Al-Sasi
Mohammed Boqshan
== อ้างอิง ==
ฟุตบอลโลก 2018 รอบคัดเลือก โซนเอเชีย
เอเชียนคัพ 2019 รอบคัดเลือก
รักไม่ต้องการเวลา

"รักไม่ต้องการเวลา" เป็นซิงเกิลของวงดนตรีเคลียร์ สังกัดค่ายจีนี่เรคคอร์ดส จากอัลบั้มชุดที่ 2 ไบรเทอร์เดย์ ประพันธ์เนื้อร้องโดยเกี้ยวเกล้า พูนชัย ทำนองโดยดนัย ธงสินธุศักดิ์
มิวสิควิดีโอเพลงนี้นี้เผยแพร่ในวันที่ 23 กุมภาพันธ์ พ.ศ. 2552 ทางช่อง จีนี่ร็อค (Genierock) สื่อถึงการให้หลาย ๆ คนกลับไปมอ­งคนข้าง ๆ ของตัวเอง รักเขาให้มาก ๆ และขอให้มีความสุขกับสิ่งที­่ดีที่สุด
ในปี พ.ศ. 2553 เพลง "รักไม่ต้องการเวลา" เป็นเพลงประกอบภาพยนตร์เรื่อง กวน มึน โฮ ของค่ายจีทีเอช ขับร้องโดยหนึ่งธิดา โสภณ นักร้องและนักแสดงนำ เรียบเรียงใหม่โดยวัฒนกร ศรีวัง มิวสิควิดีโอเผยแพร่ในวันที่ 19 สิงหาคม พ.ศ. 2553
==อ้างอิง==
เพลงไทยสากล
เพลงของเคลียร์
เพลงในปี พ.ศ. 2552
ซิงเกิลในปี พ.ศ. 2552
เพลงในปี พ.ศ. 2553
ซิงเกิลในปี พ.ศ. 2553
ซิงเกิลในสังกัดจีนี่เรคคอร์ดส
ซิงเกิลในสังกัดจีเอ็มเอ็ม แกรมมี่
เพลงร็อกไทย
ทางหลวงเอเชียสาย 16

ทางหลวงเอเชียสาย 16 (AH16) เป็นถนนเครือข่ายทางหลวงสายเอเชียประเภทสายรอง ระยะทางรวม 1,031 กิโลเมตร โดยผ่านประเทศไทย 688.5 กิโลเมตร เส้นทางแยกมาจากทางหลวงเอเชียสาย 2 และทางหลวงเอเชียสาย 1 ฝั่งตะวันตก ในจังหวัดตาก ประเทศไทย ผ่านประเทศลาว และสิ้นสุดในเมืองดองฮา จังหวัดกว๋างจิ ประเทศเวียดนาม โดยเชื่อมต่อกับทางหลวงเอเชียสาย 1 ฝั่งตะวันตกไปยังเมืองเว้ และเมืองดานัง ประเทศเวียดนาม
== รายชื่อทางหลวงที่ผ่าน ==
=== ไทย ===
20px ทางหลวงแผ่นดินหมายเลข 12: ตาก - มุกดาหาร เริ่มต้นที่ 20px  ถนนพหลโยธิน ตลอดสายทาง ยกเว้นช่วงผ่านเทศบาลเมืองสุโขทัยธานี เทศบาลนครพิษณุโลก และเทศบาลนครขอนแก่น โดยจะเบี่ยงออกทางเลี่ยงเมืองและวงแหวน ดังนี้
*  20px ทางหลวงแผ่นดินหมายเลข 125: ถนนเลี่ยงเมืองสุโขทัย
*  20px ทางหลวงแผ่นดินหมายเลข 126: ถนนวงแหวนรอบเมืองพิษณุโลก (เฉพาะด้านเหนือ)
*  20px ทางหลวงแผ่นดินหมายเลข 230: ถนนวงแหวนรอบเมืองขอนแก่น
20px ทางหลวงแผ่นดินหมายเลข 212: มุกดาหาร - บางทรายใหญ่
20px ทางหลวงแผ่นดินหมายเลข 239: สะพานมิตรภาพไทย-ลาว 2 (มุกดาหาร-สะหวันนะเขต)
=== ลาว ===
45px ทางหลวง 9W: ไกสอน พมวิหาน - เซโน
45px ทางหลวง 13: เซโน (ใช้เส้นทางร่วมกันกับ  เป็นระยะทาง 3 กิโลเมตร)
45px ทางหลวง 9E: เซโน - แดนสะหวัน
=== เวียดนาม ===
ทางหลวง QL 9: ลาวบาว - ดองฮา (สิ้นสุดที่  ทางหลวง QL 1A )
16
ถนนในประเทศไทย
ถนนในประเทศลาว
ถนนในประเทศเวียดนาม
ทางหลวงแผ่นดินหมายเลข 230

ทางหลวงแผ่นดินหมายเลข 230 หรือ ถนนวงแหวนรอบเมืองขอนแก่น เป็นถนนวงแหวนที่สร้างขึ้นมาเพื่อเป็นทางเลี่ยงเมืองในเขตเทศบาลนครขอนแก่น ที่มีปริมาณจราจรหนาแน่นในตัวจังหวัดขอนแก่น มีระยะทางประมาณ 48.332 กิโลเมตร
== รายชื่อทางแยก ==
== อ้างอิง ==
230
3-230
ถนนวงแหวนและถนนเลี่ยงเมือง
ถนนในจังหวัดขอนแก่น
ฮุสเซน อาหรับ อิสเซ

ฮุสเซน อาหรับ อิสเซ (Xuseen Carab Ciise, حسين عرب عيسى) และสามารถสะกดเป็น ฮุสเซน อาหรับ อิสซา เป็นนักการเมืองชาวโซมาลี เขาเคยดำรงตำแหน่งรองนายกรัฐมนตรีโซมาเลียและรัฐมนตรีว่าการกระทรวงกลาโหมในช่วง 20 กรกฎาคม พ.ศ. 2554 ถึง 4 พฤศจิกายน พ.ศ. 2555
== อ้างอิง ==
บุคคลที่ยังมีชีวิตอยู่
รัฐมนตรีโซมาเลีย
นักการเมืองโซมาเลีย
กลุ่มชาติพันธุ์ชาวโซมาเลีย
มุสลิมชาวโซมาเลีย
กระทรวงกลาโหม (โซมาเลีย)

กระทรวงกลาโหม เป็นหน่วยงานของรัฐบาลกลางโซมาเลียซึ่งดูแลกองทัพโซมาเลีย ทหารของประเทศโซมาเลีย
== ภาพรวม ==
กองทัพโซมาเลียประกอบด้วยกองทัพบก กองทัพเรือ กองทัพอากาศ และกองกำลังป้องกันภัยทางอากาศ ในช่วงเวลาที่เป็นเอกราชกองกำลังติดอาวุธของประเทศเริ่มจะกลายเป็นหนึ่งในกองทัพขนาดใหญ่ในทวีป การแผ่ขยายของสงครามกลางเมืองโซมาเลียในปีพ.ศ. 2534 นำไปสู่การยกเลิกกองทัพโซมาเลีย แต่หลังจากนั้นก็เริ่มก่อตั้งขึ้นมาใหม่หลังจากตั้งรัฐบาลกลางเปลี่ยนผ่านในปีพ.ศ. 2547
รัฐบาลกลางโซมาเลียก่อตั้งเมื่อวันที่ 20 สิงหาคม พ.ศ. 2555 และเป็นผู้ควบคุมดูแลกระทรวงกลาโหมกลาง โซมาลีแลนด์และพุนต์แลนด์ต่างก็มีกองกำลังรักษาความปลอดภัยและตำรวจเป็นของตนเอง
== กฎหมาย ==
ในเดือนกุมภาพันธ์ พ.ศ. 2547 สถาปนากองทัพแห่งชาติใหม่ได้รับการยินยอมในบทที่ 10 ข้อ 65 ของกฎบัตรกลางเปลี่ยนผ่าน
== รายนามรัฐมนตรีว่าการกระทรวง ==
{|class="wikitable"
!รายนาม
!ดำรงตำแหน่ง
!พรรค
|-
|colspan="3"|สาธารณรัฐประชาธิปไตยโซมาเลีย
|-
|โมฮัมเหม็ด อาลี ซามาตาร์
|1877-1973
|พรรคสังคมนิยมปฏิวัติโซมาลี (SRSP)
|-
|เอเดน อับดุลลาฮี นูร์
|1986 - 1988
|พรรคสังคมนิยมปฏิวัติโซมาลี (SRSP)
|-
|colspan="3"|รัฐบาลกลางเปลี่ยนผ่าน
|-
|โมฮัมเหม็ด ฮับดี โมฮัมเหม็ด
|21 กุมภาพันธ์ พ.ศ. 2552 - 12 พฤศจิกายน พ.ศ. 2553
|รัฐบาลกลางเปลี่ยนผ่าน (TFG)
|-
|อับดิฮาคิม โมฮามุด ฮาจี-ฟากี
|12 พฤศจิกายน พ.ศ. 2553 - 20 กรกฎาคม พ.ศ. 2554
|รัฐบาลกลางเปลี่ยนผ่าน (TFG)
|-
|ฮุสเซน อาหรับ อิสเซ
|20 กรกฎาคม พ.ศ. 2554 - 4 พฤศจิกายน พ.ศ. 2555
|รัฐบาลกลางเปลี่ยนผ่าน (TFG)
|-
|colspan="3"|สหพันธ์สาธารณรัฐโซมาเลีย
|-
|อับดิฮาคิม โมฮามุด ฮาจี-ฟากี
|4 พฤศจิกายน พ.ศ. 2555 - 17 มกราคม พ.ศ. 2557
|รัฐบาลกลางโซมาเลีย (FGS)
|-
|โมฮัมเหม็ด ชีค ฮัสซัน
|17 มกราคม พ.ศ. 2557 - 17 มกราคม พ.ศ. 2558
|รัฐบาลกลางโซมาเลีย (FGS)
|-
|อับดุลคาดิร ชีค ดินี
|17 มกราคม พ.ศ. 2558 - ปัจจุบัน
|รัฐบาลกลางโซมาเลีย (FGS)
|-
|}
== อ้างอิง ==
== แหล่งข้อมูลอื่น ==
Website
Benadir Regional Administration - Transitional Federal Government of Somalia 
กระทรวงกลาโหม
รัฐบาลโซมาเลีย
กองทัพโซมาเลีย
มาร์วิน ซอนโซยา

มาร์วิน ซอนโซยา (Marvin Sonsona) หรือ มาร์วิน โดเอกาเดซ ซอนโซยา (Marvin Doecadez Sonsona) เกิดเมื่อ 25 กรกฎาคม พ.ศ. 2533 ที่ โกตาบาโต เดล ซูร์ ฟิลิปปินส์ สถิติการชก 21 ครั้ง ชนะ 19 (น็อค 15) เสมอ 1 แพ้ 1
== ประวัติ ==
ซอนโซยาขึ้นชกมวยสากลครั้งแรกเมื่อ 7 กรกฎาคม พ.ศ. 2550 ชนะคะแนน ริชาร์ด โดแนร์ จากนั้นขึ้นชกชนะรวดมาตลอด จนได้ชิงแชมป์เยาวชน WBO เอเชียที่ว่างรุ่นฟลายเวทเมื่อ 4 ตุลาคม พ.ศ.2551 ชนะน็อค โจเอล ราฟอล ยก 2 ได้แชมป์มาครอง และป้องกันแชมป์ได้ 1 ครั้ง จากนั้น ชิงแชมป์ WBO ตะวันออกที่ว่างเมื่อ 28 พฤษภาคม พ.ศ. 2552 ชนะน็อค วันดี สิงห์วังชา ยก 2 จากนั้น ได้ชิงแชมป์โลกรุ่นซูเปอร์ฟลายเวท WBO เมื่อ 4 กันยายน พ.ศ. 2552 ชนะคะแนน โฮเซ่ โลเปซ ที่แคนาดา จากนั้น ซอนโซยาถูกปลดเพราะทำน้ำหนักไม่ได้ แต่เขาขึ้นชกเมื่อ 21 พฤศจิกายน พ.ศ. 2552 เสมอกับ อเลฮานโดร เฮอร์นานเดซ ที่ แคนาดา ทำให้แชมป์ว่างลง จากนั้น ขึ้นชิงแชมป์โลกรุ่นซูเปอร์แบนตัมเวท WBO ที่ว่างเมื่อ 27 กุมภาพันธ์ พ.ศ. 2553 แต่เป็นฝ่ายแพ้น็อค วิลเฟรโด วาสเควซ จูเนียร์ ยก 4 ไม่ได้แชมป์
ซอนโซยายังคงขึ้นชกอย่างต่อเนื่อง และได้ชิงแชมป์เงารุ่นเฟเธอร์เวท WBO ที่ว่างเมื่อ 22 กุมภาพันธ์ พ.ศ. 2557 ชนะน็อค อากิฟูมิ ชิโมดะ ยก 3 ได้แชมป์มาครอง และได้ขึ้นชิงแชมป์ NABF ที่ว่างรุ่นเฟเธอร์เวทเมื่อ 7 มิถุนายน พ.ศ. 2557 ชนะคะแนน วิลเฟรโด วาสเควซ จูเนียร์ ได้แชมป์มาครอง เขายังคงชกมวยอยู่
== เกียรติประวัติ ==
แชมป์เยาวชน WBO เอเชียรุ่นฟลายเวท
* ชิง 4 ตุลาคม 2551 ชนะน็อค โจเอล ราฟอล ยก 2
* ป้องกันแชมป์ครั้งที่ 1, 31 มกราคม  2552 ชนะน็อค เหลี่ยมเพชร ศ.วีระพล ยก 5 ที่ ฟิลิปปินส์
* สละแชมป์
แชมป์ WBO ตะวันออกรุ่นฟลายเวท
* ชิง 28 พฤษภาคม  2552 ชนะน็อค วันดี สิงห์วังชา ยก 2
* สละแชมป์
แชมป์โลกรุ่นซูเปอร์ฟลายเวท WBO
* ชิง 4 กันยายน 2552 ชนะคะแนน โฮเซ่ โลเปซ ที่แคนาดา
* ถูกปลดเพราะทำน้ำหนักไม่ได้
แชมป์เงารุ่นเฟเธอร์เวท WBO
* ชิง 22 กุมภาพันธ์ 2557 ชนะน็อค อากิฟูมิ ชิโมดะ ยก 3
* สละแชมป์
แชมป์ NABF รุ่นเฟเธอร์เวท
* ชิง 7 มิถุนายน 2557 ชนะคะแนน วิลเฟรโด วาสเควซ จูเนียร์
เคยชิงแชมป์ต่อไปนี้แต่ไม่สำเร็จ
* ชิงแชมป์โลกรุ่นซูเปอร์แบนตัมเวท WBO ที่ว่างเมื่อ 27 กุมภาพันธ์ พ.ศ. 2553 แพ้น็อค วิลเฟรโด วาสเควซ จูเนียร์ ยก 4
== อ้างอิง ==
สถิติการชก boxrec.com  
นักมวยสากลชาวฟิลิปปินส์รุ่นฟลายเวท
นักมวยสากลชาวฟิลิปปินส์รุ่นซูเปอร์ฟลายเวท
นักมวยสากลชาวฟิลิปปินส์รุ่นซูเปอร์แบนตัมเวท
นักมวยสากลชาวฟิลิปปินส์รุ่นเฟเธอร์เวท
แชมป์ WBO ตะวันออก
แชมป์โลก WBO
แชมป์เงา WBO
แชมป์ NABF
บุคคลจากเฮเนรัลซันโตส